EkBass/fiwiki-20250220-pages-articles huggingface dataset:
Cristina Valenzuela

Cristina Valenzuela (s. 11. heinäkuuta 1987) on yhdysvaltalainen ääninäyttelijä, joka tunnetaan laajalti taiteilijanimellä Cristina Vee.Cristina Vee . Celebrity talent booking. Viitattu 28.7.2015. ==Ura== Valenzuela oli kiinnostunut ääninäyttelemisestä 16-vuotiaasta asti, ja pian hänen toiveensa toteutui, kun yhdysvaltalainen dubbausyhtiö Bang Zoom! Entertainment huomasi Valenzuelan kyvyn Anime Expossa vuonna 2004. Sittemmin yhtiö kutsui hänet äänityksiin animea, elokuvia ja mainoksia varten. Valenzuela on ääninäytellyt League of Legends -pelin Riven The Exile -hahmon äänen. Hän on ääninäyttelijänä myös Violetta-nimisessä telenovela-sarjassa Violettan roolissa. ==Lähteet== ==Aiheesta muualla== * Cristina Valenzuela CrystalAcidsissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1987 syntyneet Luokka:Elävät henkilöt
Jesús España

Jesús España Cobo (s. 21. elokuuta 1978 Valdemoro, Madridin itsehallintoalue, Espanja) on espanjalainen kestävyysjuoksija. España sijoittui kolmanneksi Wienin 2002 sisäratojen EM-kilpailujen 3 000 metrin juoksussa. Hän jakoi pronssimitalin John Mayockin kanssa ajalla 7.48,08. Athletics European Indoor Championships 2002 at Wien (aut) Men: 3000 m Sports123.com Münchenin EM- kilpailuissa hän oli 5 000 metrillä yhdestoista. Birminghamin MM-hallikisoissa 2003 hän sijoittui 3 000 metrillä neljänneksi ajalla 7.42,70. Hän voitti Ibero-Amerikan mestaruuden 5 000 metrillä 2004. Vuonna 2005 hän voitti Firenzessä Euroopan cupin 3 000 metrin juoksun. Helsingin MM-kilpailuissa hänet hylättiin 5 000 metrin alkueräjuoksussa. España voitti 5 000 metrin Euroopan mestaruuden Göteborgissa 2006. Hän juoksi ajan 13.44,70 kukistaen Mohammed Farahin yhdeksällä sadasosasekunnilla. Athletics European Championships 2006 at Göteborg (swe) Men: 5000 m Sports123.com Birminghamin sisäratojen EM-kilpailuissa 2007 hän sai pronssia 3 000 metrillä ajalla 8.02,91. Osakan MM-kilpailuissa hän oli 5 000 metrillä seitsemäs. Saman vuoden maastojuoksun EM-kilpailuissa hän oli kuudes ja voitti kultaa joukkuekilpailussa. Pekingin olympialaisissa 2008 hän sijoittui 5 000 metrillä 14:nneksi. Torinon EM-hallikilpailuissa 2009 hän saavutti kolmannen sisäratojen EM-pronssinsa 3 000 metrillä juostuaan ajan 7.43,29. España voitti Euroopan joukkuemestaruuskilpailujen 3 000 metriä Leiriassa 2009 ajalla 8.01,73. Berliinin MM-kilpailuissa hän oli 5 000 metrillä kymmenes. Dohan sisäratojen MM-kilpailuissa 2010 hän sijoittui 3 000 metrillä kuudenneksi. Hän voitti samana vuonna Euroopan joukkuemestaruuskilpailujen 3 000 metriä. Barcelonan EM-kilpailuissa 2010 hän sijoittui 5 000 metrillä toiseksi ajalla 13.33,12.Barcelona 2010 – Miesten 5 000 metrin tulokset European Athletics Maastojuoksun EM-kilpailuissa hän oli yhdeksäs ja joukkuekilpailussa pronssilla. Pariisin sisäratojen EM-kilpailuissa 2011 hän oli 3 000 metrin viides. Kesällä hän voitti Euroopan joukkuemestaruuskilpailujen 5 000 metriä ja sijoittui Daegun MM-kilpailuiden 5 000 metrillä kahdenneksitoista. Hän oli EM-kilpailujen 5 000 metrillä 20:s Helsinginssä 2012 ja 11:s Zürichissä 2014. Hän sijoittui 3 000 metrillä neljänneksi Prahan sisäratojen EM-kilpailuissa 2015. Saman vuoden Pekingin MM-kilpailuissa hän karsiutui 5 000 metrin alkuerissä. España sijoittui Amsterdamin EM-kilpailuissa 2016 puolimaratonilla kymmenenneksi ja joukkuekilpailussa toiseksi. Rio de Janeiron olympialaisissa hän oli maratonilla 65:s. Berliinin EM-kilpailuissa 2018 hän sijoittui maratonilla kuudenneksi ja joukkuekilpailussa toiseksi. == Ennätykset == === Ulkoradat === Laji Aika Paikka Vuosi 1 500 m 3.36,53 Doha 2002 2 000 m 5.05,34 Rivas 2002 3 000 m 7.38,26 Rieti 2006 5 000 m 13.04,73 Monaco 2011 10 000 m 28.26,27 Lissabon 2012 Puolimaraton 1.03.28 Santa Pola 2016 Maraton 2.11.58 Sevilla 2016 === Sisäradat === Laji Aika Paikka Vuosi 1 500 m 3.40,92 Zaragoza 2009 3 000 m 7.42,70 Birmingham 2003 == Lähteet == * *Tilastopajan profiili === Viitteet === Luokka:Espanjalaiset kestävyysjuoksijat Luokka:Vuonna 1978 syntyneet Luokka:Elävät henkilöt
Agamedes

Agamedes () oli kreikkalaisessa mytologiassa yleisimmin Orkhomenoksen kuninkaan Erginoksen poika ja Trofonioksen veli. Toisen version mukaan hän oli Stymfaloksen poika, joka meni naimisiin Epikasteen kanssa ollen siten Kerkyonin isä ja Trofonioksen isäpuoli. Kolmannen version mukaan hän olisi ollut joko Apollonin ja Epikasteen, tai Zeuksen ja Iokasteen poika, ja Trofonioksen veli. Agamedes – kuten Trofonioskin – oli taitava arkkitehti, ja hän rakensi tämän kanssa Apollonin Delfoin temppelin ja kuningas Hyrieuksen aarrekammion; tosin Aristofaneen skoliassa kerrotaan, että veljekset olisivat rakentaneet Augeiaan aarrekammion. Kerrotaan, että Trofonios ja Agamedes tekivät aarrekammioon salaisen sisäänkäynnin, jonka ainoastaan he tunsivat. Kuningas Hyrieus oli ymmällään, kun veljekset tyhjensivät hänen aarteitaan, mutta holvien sinetit pysyivät koskemattomina. Niin kuningas rakensi ansan hopea- ja kulta-astioihinsa, ja seuraavalla ryöstöretkellä Agamedes jäi ansaan tiukasti kiinni. Trofonios katkaisi veljensä pään, jottei häntä voitaisi yhdistää ansaan jääneeseen ruumiiseen, mutta tällöin maa aukeni ja nielaisi Trofonioksen.Pausanias: Periegesis tes Hellados ('Kreikan kuvaus') 9.37.4–7 (engl. käännös). Cicero puolestaan kertoo, kuinka veljekset rakennettuaan Apollonin temppelin rukoilivat jumalaa myöntämään heille palkkioksi työstään sen, mikä olisi parasta ihmiselle. Apollon lupasikin tehdä näin kolmen päivän kuluttua, ja päivän saapuessa molemmat veljeksistä löydettiin kuolleina.Cicero: Tusculanarum Disputationum xlvii (engl. käännös). == Lähteet == Luokka:Kreikkalainen mytologia
Kemin teatteri

Kemin teatteri on Kemin kaupungissa toimiva teatteri. Vuoteen 2022 se toimi kunnallisesti Kemin kaupunginteatterina, kunnes siitä tehtiin yhdistyspohjainen. Sen toiminnasta vastaa Meri-Lapin Teatteriyhdistys. == Historia == Teatteritoiminta Kemissä alkoi 1800-luvun lopulla työväenliikkeen ja raittiusliikkeen piirissä. Kaupunginteatterin avajaiset pidettiin 5. lokakuuta 1947. Näytelmänä oli Lauri Haarlan Synti. Vuoteen 1980 asti teatteri toimi Kemin Pirtissä. Omat tilat teatteri sai Kemin kulttuurikeskuksen valmistuttua vuonna 1980. Teatterisalissa on 329 istumapaikkaa. Teatteri toimi kunnallisesti vuoteen 2022 asti, jonka jälkeen siitä tuli yhdistyspohjainen. Sen toiminnasta vastaa Meri-Lapin Teatteriyhdistys. Joulukuussa 2022 Kemin kaupunki, Meri-Lapin teatteriyhdistys ja teatterin harjoitustilan omistava RM Confidence oy sopivat uuden kotinäyttämön rakennuttamisesta. == Teatterin johtajat == * Vili Lehosti 1947–1952 * Urpo Lauri 1952–1954 * Risto Veste 1954–1960 * Aarne Virkki 1960–1961 * Oiva Luhtala 1961–1965 * Ilmi Parkkari 1965–1966 * Pentti Pesä 1966–1968 * Aulis Ruostepuro 1968–1970 * Matti Miikkulainen 1970–1982 * Kari Selinheimo 1982–1988 * Juha-Pekka Hotinen ja Esko Salervo 1988–1990 * Seppo Luhtala 1990–1994 * Hannu Wegelius 1994–1997 * Olli-Pekka Ulkuniemi 1997–2000 * Eero Siren 2000–2002 * Tytti Oittinen 2002–2004 * Timo Sokura 2004–2008 * Juha Vuorinen 2008–2012 * Kari Hakala 2012–2012 * Ulla Leppänen (vs. johtaja) 2012–2013 * Sarianne Paasonen 2013 – 31.7.2021 * Mikko Bredenberg 1.10.2021– == Näyttelijöitä == *Marketta Airo (1983–) *Eeva Eklund (1971–1983) *Ilkka Granberg (–1983) *Paavo Halttunen (1969–1981) *Tellervo Harkko-Saarnio (1969–) *Jari Järveläinen (–1981) *Pentti Kallio (1983–) *Ossi Kangas (–1969) *Väinö Kangas (–1983) *Kirsti Kemppainen (–1971) *Juha Kingelin (1983–) *Lauri Koreekoski (myös ohjaaja, 1969–) *Ahti Kuoppala (–1971) *Turkka Lehtinen (–1969) *Aune Lind-Lehtinen (–1969) *Orvokki Oksanen (–1969) *Anna-Maija Ollikainen (–1983) *Leena Pesonen (–1981) *Timo Pylkkänen (–1983) *Sinikka Sailio (1983–) *Lasse Tahvanainen (–1983) *Satu Tala (1983–) == Lähteet == == Aiheesta muualla == * Teatterin kotisivut Luokka:Suomen teatterit Luokka:Kemin rakennukset ja rakennelmat Luokka:Kemin nähtävyydet Luokka:Sauvosaari Luokka:Kemin kulttuuri
Susanna Heikki

Susanna Heikki (s. 21. toukokuuta 1973 Kolari) on suomalainen iskelmälaulaja ja vuoden 2015 tangokuningatar. ==Ura== 16-vuotiaana Heikki sai kutsun, jossa häntä pyydettiin solistiksi Vega-nimiseen tanssiyhtyeeseen. Hän keikkaili Vega-yhtyeen kanssa yhteensä neljä vuotta, jonka jälkeen hän aloitti soolouransa. Hän lopetti keikkailun vuonna 2001 jäätyään äitiyslomalle. Vuonna 2007 Heikki palasi esiintymislavoille. Heikki on toiminut Dannyn kiertueilla ja Taikaa...-levyllä taustalaulajana. Paitsi laulajana, Heikki on työskennellyt myös muun muassa radiojuontajana Radio Nostalgia -kanavalla. Heikki valittiin tangokuningattareksi vuoden 2015 Seinäjoen Tangomarkkinoilla. Aiemmin hänet oli valittu tangoprinsessaksi vuonna 1997. == Diskografia == * Susanna Heikki (1998) * Pakene (1999) * Vietelleen (2004) * Jos rakkaus sattuu (2014) == Lähteet == == Aiheesta muualla == * Susanna Heikin kotisivu * Susanna Heikin esittely Auraviihteen sivuilla Luokka:Suomalaiset iskelmälaulajat Luokka:Suomalaiset radiotoimittajat Luokka:Tangokuningattaret Luokka:Vuonna 1973 syntyneet Luokka:Elävät henkilöt
Andres Tarand

Andres Tarand (s. 11. tammikuuta 1940 Tallinna) on virolainen poliitikko. Tarand toimi Viron pääministerinä vuosina 1994–1995 ja myöhemmin Euroopan parlamentin jäsenenä vuosina 2004–2009. Hän edustaa Sosiaalidemokraattista puoluetta. == Ura == Tarand valmistui Tarton valtionyliopistosta vuonna 1963 klimatologian tutkinnolla. Hän jatkoi opintojaan yliopistossa ja suoritti tutkinnon maantieteestä vuonna 1973. Tarand toimi Korkeimman neuvoston jäsenenä vuosina 1990–1992 ja Viron parlamentin Riigikogun jäsenenä vuosina 1992–2004. Hän toimi Mart Laarin ensimmäisen hallituksen ympäristöministerinä vuosina 1992–1994. Tarandista tuli maan pääministeri Mart Laarin jälkeen marraskuussa 1994. Hänen johtamansa hallitus istui vain 161 päivää, mikä tekee siitä uudelleenitsenäistyneen Viron toistaiseksi lyhytikäisimmän. Tarand valittiin Euroopan parlamenttiin vuonna 2004 Sosiaalidemokraattisesta puolueesta. Parlamentissa hän edusti Euroopan sosiaalidemokraattista puoluetta. == Perhe == Andres Tarandilla ja hänen vaimollaan Mari Tarandilla on kaksi poikaa. Heidän vanhempi poikansa Indrek Tarand (s. 1964) tunnetaan poliitikkona ja toimittajana, joka valittiin Euroopan parlamenttiin vuoden 2009 vaaleissa. Indrek oli myös ehdolla presidentinvaaleissa vuonna 2011 saaden riigikogussa 26 ääntä. Tarandien nuorempi poika Kaarel Tarand (s. 1966) on tunnettu toimittaja. == Lähteet == == Aiheesta muualla == * Luokka:Virolaiset europarlamentaarikot Luokka:Viron pääministerit Luokka:Riigikogun jäsenet Luokka:Viron Sosiaalidemokraattisen puolueen poliitikot Luokka:Viron puolueiden puheenjohtajat Luokka:Vuonna 1940 syntyneet Luokka:Elävät henkilöt
Ruhtinaspiispa

Ruhtinaspiispa () on Saksassa aiemmin käytössä ollut arvonimi, jonka valtio myönsi sellaisille katolisille piispoille, jotka olivat myös Pyhän saksalais- roomalaisen keisarikunnan (962–1806) valtakunnanruhtinaita. Mainzin, Trierin ja Kölnin ruhtinasarkkipiispat olivat myös vaaliruhtinaita. Myöhemmin arvonimeä kantoivat Breslaun piispa, jotkin itävaltalaiset piispat ja unkarilaisen Esztergomin arkkipiispa. Ensimmäisen maailmansodan jälkeen arvonimeä käytettiin enää vain Itävallassa. Ruhtinaspiispan arvonimi on esiintynyt myös joissain muissa maissa. Montenegro oli vuosina 1516–1852 ortodoksisen ruhtinaspiispan (vladika) hallitsema teokratia. ==Lähteet== * Otavan iso tietosanakirja, Otava 1964 Luokka:Arvonimet Luokka:Pyhä saksalais- roomalainen keisarikunta
Resoluutio (mittaustekniikka)

Resoluutio kuvaa mittaustekniikassa mittausjärjestelmän erottelukykyä. Esimerkiksi tyypillisen digitaalisen kuumemittarin resoluutio on 0,1 °C. Resoluutio on eri asia kuin tarkkuus. ==Signaalin digitoinnin vaikutus mittausjärjestelmän resoluutioon== Digitaalisissa mittajärjestelmissä mitattavaa fysikaalista suuretta havainnoidaan tarkoitukseen sopivan anturin avulla. Anturista saadaan usein analoginen signaali: esimerkiksi jännite tai aaltomuoto, joka muunnetaan digitaaliseen muotoon analogia- digitaalimuuntimella. Anturin ominaisuuksien ohella myös AD-muunnos asettaa rajan mittauksen resoluutiolle. AD-muunnoksen resoluutiota mitataan muunnoksen syvyydellä: mitä useampibittinen AD-muunnin on käytössä, sitä parempi resoluutio voidaan saavuttaa. Esimerkiksi kymmenbittinen lineaarinen AD- muunnin kykenee erottelemaan toisistaan 210=1024 jännitetasoa ja jos mittausalue on 0...1 Volttia niin resoluutioksi tässä tapauksessa tulee suunnilleen 1 mV. Varsinaisen mittausresoluution lisäksi kokonaisresoluutioon vaikuttaa myös näyttölaitteen resoluutio. ==Näytteistystiheyden vaikutus resoluutioon== Digitaalisissa mittausjärjestelmissä puhutaan myös näytteenottotaajuudesta. Näytteenottotaajuus määrää, kuinka nopeita ilmiöitä voidaan mitata ja mikä on mittausten aikaresoluutio. Lisäksi on huomioitava Nyquistin teoreeman vaatimukset: mikäli mittausjärjestelmän näytteenottotaajuus on liian alhainen, signaalin kaistaleveyteen nähden signaali laskostuu. ==Katso myös== *Resoluutio *Resoluutio (luonnontieteet) *Resoluutio (kuvatekniikka) *Erotuskyky Luokka:Mittaaminen
The Early Days

The Early Days on Iron Maidenin DVD-setti, joka käsittelee yhtyeen historiaa vuodesta 1975 vuoden 1983 Piece of Mindiin. DVD:llä on harvinaisia videoita, konsertteja ja haastatteluja. DVD:llä esiintyvät myös yhtyeen alkuaikojen jäsenet Kent Ewing, Doug Sampson, Terry Rance, Ron Matthews, Terry Wapram ja Bob Sawyer. ==Kappaleet== ===Ensimmäinen levy=== ====Live at the Rainbow (21. joulukuuta 1980)==== # "The Ides of March" # "Wrathchild" # "Killers" # "Remember Tomorrow" # "Transylvania" # "Phantom of the Opera" # "Iron Maiden" ====Beast over Hammersmith (20. maaliskuuta 1982)==== # "Murders in the Rue Morgue" # "Run to the Hills" # "Children of the Damned" # "The Number of the Beast" # "22 Acacia Avenue" # "Total Eclipse" # "The Prisoner" # "Hallowed Be Thy Name" # "Iron Maiden" ====Live in Dortmund (18. joulukuuta 1983)==== # "Sanctuary" # "The Trooper" # "Revelations" # "Flight of Icarus" # "22 Acacia Avenue" # "The Number of the Beast" # "Run to the Hills" ===Toinen levy=== The Early Days (dokumentti - 90 minuuttia) 20th Century Box (harvinainen tv- dokumentti vuodelta 1981 - 20 minuuttia) Live At The Ruskin (havinaista kotivideomateriaalia - 45 minuuttia) 5 promovideota: "Women In Uniform", "Run To The Hills", "The Number Of The Beast", "The Trooper" ja "Flight Of Icarus" TV-esiintymisiä (40 minuuttia) + piilotettuja ekstroja ====Live at the Ruskin Arms (1980)==== # "Sanctuary" # "Wrathchild" # "Prowler" # "Remember Tomorrow" # "Running Free" # "Transylvania" # "Another Life" # "Phantom of the Opera" # "Charlotte the Harlot" ====Ekstrat==== # "Running Free" (Live Top of the Popsissa 1980) # "Women in Uniform" (Live Top of the Popsissa 1980) # "Running Free" (Live Rock and Popissa Saksassa 1980) ====Promovideot==== # "Women in Uniform" # "Run to the Hills" # "The Number of the Beast" # "Flight of Icarus" # "The Trooper" DVD sisältää valokuvagallerian. Siinä on myös yli 150 kuvaa, valokuvia, taidetta, kiertuepäivämäärät ja diskografian). Luokka:Iron Maidenin videot Luokka:Iron Maidenin konserttitallenteet Luokka:Musiikkidokumenttielokuvat
Michael Des Barres

Michael Des Barres (s. 24. tammikuuta 1948 Lontoo, Englanti) on englantilainen näyttelijä ja rock-laulaja. Hänet tunnetaan kenties parhaiten televisiosarjasta Ihmemies MacGyver, jossa hän toistuvasti näytteli nimihenkilön pahinta vihollista Murdocia. Hän on näytellyt monissa muissakin tv-sarjoissa, kuten Alias, Frasier, Gilmoren tytöt, Rokkistaran käsikirja, Roseanne, Melrose Place ja Seinfeld. Elokuvien puolelta hänet tunnetaan muun muassa Clint Eastwoodin elokuvasta Pink Cadillac ja elokuvasta Ocean Park. == Palkinnot == * Feature Film L.A Festival (2002) == Yksityiselämä == Michael Des Barres on ollut kaksi kertaa naimisissa, mutta molemmat avioliitot ovat päättyneet eroon. 1970-luvulla hän oli naimisissa Wendy Hamiltonin kanssa ja vuosina 1977–1991 hän oli naimisissa Pamela Des Barresin kanssa. Hänellä on yksi poika Pamela Des Barresin kanssa. == Aiheesta muualla == * Luokka:Englantilaiset näyttelijät Luokka:Rocklaulajat Luokka:Vuonna 1948 syntyneet Luokka:Elävät henkilöt
Ausgeflippt

Ausgeflippt on industrial metalia soittavan yhtyeen Hanzel und Gretylin ensimmäinen albumi, ja sen julkaisi vuonna 1995 levy-yhtiö Energy Records. Tämä yhtyeen ensimmäinen levy on enemmän tekno-industrialia, toisin kuin muut albumit, jotka taas ovat enemmään industrial metalia. Levyn sanoitukset ovat pääosin englantia, mutta levyllä on myös sanoituksia muilla kielillä, mm. saksaa, kreikkaa ja ranskaa. Albumilta ilmestyi yksi single, "Shine 2001". == Kappaleet == # # # # # # # # # # # # # == Aiheesta muualla == * * Luokka:Vuoden 1995 esikoisalbumit Luokka:Hanzel und Gretylin albumit
Kurkkukipu

Kurkkukipu on tyypillinen flunssan ensioire, jolla tarkoitetaan nielun ja kaulan alueen kipuja. Yleisin syy kurkkukipuun on yleensä tavallisen viruksen aiheuttama nielun limakalvon tulehdus. Siihen liittyy nuhaa, yskää sekä lievää lämmön nousua. Jos kurkkukipuun liittyy korkea kuume, eikä siihen liity muita flunssan oireita, voi kysymyksessä olla bakteerien aiheuttama nielutulehdus eli angiina. Kurkku on tällöin punoittava ja siellä voi näkyä vaaleita peitteitä. Tällöin tulisi hakeutua lääkärin vastaanotolle. Kurkkukipuun auttaa tai sitä lievittää usein lämpimät juomat, kurkkupastillit, ja hunaja. ==Lähteet== ==Katso myös== *Kurkunpäätulehdus Luokka:Hengityselinten oireet Luokka:Kipu
Kerkyon

Kerkyon , ) oli kreikkalaisessa mytologiassa Poseidonin ja Amfiktyonin tyttären poika. Eräiden lähteiden mukaan hän olisi ollut myös Triptolemoksen velipuoli.Pausanias: Periegesis tes Hellados ('Kreikan kuvaus') 1.14.3 (engl. käännös). Hyginus väittää Kerkyonia Hefaistoksen pojaksi.Hyginus: Fabulae xxxviii (engl. käännös). Kerkyon oli kotoisin Arkadiasta, mutta eleli Eleusiin ympäristössä, jossa hän haastoi ohikulkijat painimaan kanssaan ja surmasi nämä kamppailussa. Lopulta hän haastoi Theseuksen, joka voitti ja surmasi tämän.Apollodoros: Bibliotheke ('Kirjasto') Epitomi.1.3 (engl. käännös).Pausanias: Periegesis tes Hellados ('Kreikan kuvaus') 1.39.3 (engl. käännös). Kerkyonilla mainitaan olleen kaksi lasta, Hippothoon ja Alope,Pausanias: Periegesis tes Hellados ('Kreikan kuvaus') 1.5.2 (engl. käännös). jota kohtaan hän osoitti julmuutta. == Muita saman nimisiä hahmoja == Kerkyon oli myös Agamedeen poika, josta tuli Hippothooksen isä.Pausanias: Periegesis tes Hellados ('Kreikan kuvaus') 8.5.4 (engl. käännös). == Lähteet == == Aiheesta muualla == Luokka:Kreikkalainen mytologia
Pump

Pump on Aerosmithin kymmenes studioalbumi vuodelta 1989. Se sisältää mm. Yhdysvalloissa menestyneet singlet "Love In An Elevator", "Janie's Got A Gun", "What It Takes" ja "The Other Side". Albumi myi yli 7 miljoonaa kappaletta ja sen myötä Aerosmith voitti ensimmäisen Grammy-palkintonsa. Albumin teosta on kuvattu myös dokumentti "Making Of Pump". == Kappaleet == # "Young Lust" – 4:18 # "F.I.N.E."* – 4:09 # "Going Down" – 0:17 / "Love in an Elevator" – 5:21 # "Monkey on My Back" – 3:57 # "Water Song" – 0:10 / "Janie's Got a Gun" – 5:28 # "Dulcimer Stomp" – 0:49 / "The Other Side" – 4:07 # "My Girl" – 3:10 # "Don't Get Mad, Get Even" – 4:48 # "Hoodoo" – 0:55 / "Voodoo Medicine Man" – 3:44 # "What It Takes" – 6:28 (* = Fucked, Insecure, Neurotic, Emotional) Luokka:Aerosmithin albumit Luokka:Vuoden 1989 albumit
Transmissions from Uranus

Transmissions From Uranus on Hanzel und Gretylin toinen studioalbumi. Levy on viimeinen julkaisu Energy Recordsilla, joka meni konkurssiin. Avaruus ja koneet ovat levyn keskeisin asia, ja seuraavilla levyillään Hanzel und Gretyl keskittyivät enemmän totalitaarisiin hallintojärjestelmiin. == Kappaleet == # # # # # # # # # # # # # # # # == Arviot == * Allmusic: http://www.allmusic.com/album/r276884 == Aiheesta muualla == * Transmissions from Uranus discogs.com -sivustolla * == Lähteet == Luokka:Vuoden 1997 albumit Luokka:Hanzel und Gretylin albumit
Über Alles

Über Alles on industrial metal -yhtyeen Hanzel und Gretyl kolmas studioalbumi. Albumin kappaleiden kansallissosialismiin viittaavia nimiä ja sanoituksia on kritisoitu ja niistä kiistelty. Vaikka albumi menestyi hyvin, kaksi ensimmäistä albumia olivat menestyneet paremmin. Albumia ei saa julkaista SaksassaRockstarjournalism, haastattelu. == Kappaleet == # # # # # # # # # # # # # == Arviot == * Allmusic: http://www.allmusic.com/album/r638156 == Aiheesta muualla == * Über Alles discogs.com -sivustolla * == Lähteet == Luokka:Vuoden 2003 albumit Luokka:Hanzel und Gretylin albumit
Kahvihappo

Kahvihappo on luonnossa esiintyvä fenolinen karboksyylihappo. Se on keltainen kiteinen happo, joka liukenee kuumaan veteen ja alkoholeihin. Sitä on useissa hedelmissä ja kasveissa, kuten kahvissa. Kahvihappo on kanelihapon johdos, jossa on lisäksi kaksi fenolista hydroksyyliryhmää. Kahvihappo toimii antioksidanttina in vitro ja myös in vivo. Sitä on pidetty rottakokeiden perusteella karsinogeenina, mutta samoissa tutkimuksissa sen on todettu vähentävän paksusuolen syöpää. Ihmisellä sen karsinogeenisuutta ei ole todettu. Kahvihappo voi muodostaa esterin kiinihapon kanssa, jolloin muodostuu klorogeenihappoa. Sekä kahvihappoa että klorogeenihappoa esiintyy kahvipavuissa. Kahvihappoa käytetään matriisina MALDI-massaspektroskopiassa. ==Lähteet== == Aiheesta muualla == *Liber Herbarum II: Kahvihappoa sisältäviä kasveja *PubChem: Caffeic acid *DrugBank: 3,4-Dihydroxycinnamic Acid *Human Metabolome Database: Caffeic acid *Food Component Database (FooDB): Caffeic acid *Food Component Database (FooDB): trans-Caffeic acid *Food Component Database (FooDB): cis-Caffeic acid *Kyoto Encyclopedia of Genes and Genomes (KEGG): Caffeic acid *ChemBlink: Caffeic acid *Dr. Duke's Phytochemical and Ethnobotanical Databases: Caffeic acid Luokka:Fenolit Luokka:Karboksyylihapot
A Philosophical Enquiry into the Origin of Our Ideas of the Sublime and
Beautiful

A Philosophical Enquiry into the Origin of Our Ideas of the Sublime and Beautiful on Edmund Burken estetiikkaa käsittelevä tutkielma, joka julkaistiin 1757. Teoksessa käsitellään kysymystä miten syntyvät kauniin ja subliimin (eli ylevän) kokemukset. Burken mukaan näiden kokemusten alkuperäinen syy on ihmisen biologisissa toiminnoissa, vieteissä. Todellisuuden havaitut ärsykkeet vaikuttavat viettitoimintoihin synnyttäen esteettisen kokemuksen. Teosta ei ole suomennettu. == Viettitoiminta esteettisen kokemuksen pohjana == Esteettisen kokemuksen Burke näkee pohjimmiltaan johtuvan ihmisen viettitoiminnasta. Näitä ihmisen perusviettejä on kaksi: self-preservation eli itsesuojeluvietti ja society, jolla Burke tarkoittaa ihmisten yhteisöllistä kanssakäymistä.Burke 1998, s. 35. Jälkimmäisestä society-vietistä suomalainen estetiikan tutkija K. S. Laurila käyttää suomenkielistä vastinetta seuravietti. Kaikki, mitä ihminen tekee, koskettaa jollain tapaa jompaakumpaa näistä vieteistä.Laurila 1911, s. 146. Subliimi johtuu lopulta itsesäilytysvietistä ja kaunis seuravietistä. Koska Burke asettaa esteettisen vaikutuksen niin läheiseen yhteyteen viettielämän kanssa, häntä voidaan pitää estetiikan fysiologisen suunnan edeltäjänä, jonka edustajat pyrkivät palauttamaan esteettiset kokemukset fysiologiaan tai biologisiin vietteihin. Subliimin vaikutusta kuvaillessa Burke selittää sen ensin aiheuttavan ylenmääräistä hermojännitystä ja täristystä, minkä lopputuloksena on sisäelinten vapautuminen vaarallisesta tukkeutumisesta. A. W. Schlegel huomautti ironisesti, että ylevää voi silloin parhaiten ostaa apteekista. Burken mukaan kaunis vaikuttaa päinvastaisesti: kaunis aiheuttaa väsymyksen, voipumuksen ja raukeuden tunnetta, joka johtuu ruumiin kiinteitten osien höltymisestä ja laukeamisesta.Laurila 1911, s. 147-148. Adam Phillips käyttää Burken teoriasta nimitystä eroottinen empirismi. Sillä hän tarkoittaa, että kauneuden kokeminen liittyy Burken esteettisessä teoriassa pohjimmiltaan suvunjatkamiseen. Tämä ajatus enteili tulevaa darvinismia.Phillips 1998, XI. == Lähteet == * * * Phillips, A.: esipuhe teokseen === Viitteet === == Aiheesta muualla == * Teoksen teksti verkossa. Luokka:Kirjat estetiikasta Luokka:1750-luvun kirjat Luokka:Brittiläiset tietokirjat
Old Friends

Old Friends on kolmen levyn kokooma Simon & Garfunkelin tuotannosta vuodelta 1997. Siinä on myös paljon duon ensimmäisiä kappaleita ajalta, jolloin heidät vielä tunnettiin nimellä Tom & Jerry. == Kappaleet == CD1 # Bleecker Street # The Sound Of Silence # The Sun Is Burning # Wednesday Morning, 3 A.M. # He Was My Brother # Sparrow # Peggy-O # Benedictus # Somewhere They Can't Find Me # We've Got The Groovy Thing Goin' # Leaves That Are Green # Richard Cory # I Am A Rock # The Sound Of Silence (Akustinen versio) # Homeward Bound # Blues Run The Game # Kathy's Song # April Come She Will # Flowers Never Bend With The Rainfall # Patterns CD2 # Cloudy # The Dangling Conversation # Scarborough Fair/Canticle # The 59th Street Bridge Song (Feelin´ Groovy) # For Emily, Whenever I May Find Her # 7 O'clock News/Silent Night # A Hazy Shade Of Winter # At The Zoo # A Poem On The Underground Wall # Red Rubber # Blessed # Anji # A Church Is Burning # Fakin' It # Save The Life Of My Child # America # You Don't Know Where Your Interest Lies # Punky's Dilemma # Comfort And Joy # Star Carol CD3 # Mrs. Robinson # Old Friends/Bookends # Overs # A Most Peculiar Man # Bye Bye Love # The Boxer # Baby Driver # Why Don't You Write Me # Feuilles´O # Keep The Customer Satisfied # So Long, Frank Lloyd Wright # Song For The Asking # Cecilia # El Condor Pasa (If I Could) # Bridge Over Troubled Water # The Only Living Boy In New York # Hey, Schoolgirl/ Black Stacks # That Silver Haired Daddy Of Mine # My Little Town Luokka:Vuoden 1997 kokoelma-albumit Luokka:Simon & Garfunkelin albumit
Genentech

Genentech on yhdysvaltalainen biotekniikkayritys. Yrityksen perustivat vuonna 1976 pääomasijoittaja Robert A. Swanson ja biokemisti, tohtori Herbert W. Boyer (tunnettu Yhdistelmä-DNA-tekniikan pioneerina). Genentechin toimialaan kuuluu koko lääketeollisuuden ketju aina tutkimuksesta lääkkeiden kaupallistamiseen ja valmistamiseen asti. Genentech on menestynyt viime vuosina erinomaisesti erilaisissa imagotutkimuksissa. Yritys on valittu muun muassa 100 parhaan IT-työnantajan ja 100 parhaan työpaikan työssäkäyvälle äidille joukkoon. Sveitsiläinen lääkekonglomeraatti Hoffmann-La Roche omistaa suurimman osan Genentechin osakkeista (55,9 %, 21. heinäkuuta 2008) ja on tarjoutunut ostamaan loputkin. == Lähteet == ==Aiheesta muualla== *Yrityksen verkkosivusto Luokka:Biotekniikkayritykset Luokka:Yhdysvaltalaiset lääkealan yritykset Luokka:Yhdysvaltalaiset pörssiyhtiöt
Raakaa peliä

Raakaa peliä (Mr. Majestyk) on yhdysvaltalainen toimintaelokuva vuodelta 1974. Pääosissa nähdään Charles Bronson ja Al Lettieri. == Juoni == Vince Majestyk (Bronson) viljelee meloneja maatilallaan. Hän ei tahdo millään saada sadolleen poimijoita paikallisväestöstä mutta saa lopulta kiertelevästä porukasta poimijat tilalleen. Bobby Kopas -niminen mies tuputtaa omia työntekijöitään Majestykin hommiin pienellä rahalla mutta Vince kieltäytyy. Bobby uhkaa Vincea aseella ja silloin Vince pahoinpitelee tämän. Hänet viedään putkaan, jossa hänen tielleen osuu mafian palkkamurhaaja Frank Renda (Lettieri), jonka uhkailujen ja rahatarjousten edessä Vince ei taivu. Renda ottaa tämän henkilökohtaisena loukkauksena ja putkasta päästyään alkaa vandalisoida Vincen tilaa. Siitä alkaa kamppailu näiden kahden välillä. ==Arvioita== Video- oppaassa vuodelta 1994 Sam Inkinen kutsuu Raakaa peliä perusbronsonilaiseksi toiminnaksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * * * Luokka:Vuoden 1974 yhdysvaltalaiset elokuvat Luokka:Yhdysvaltalaiset toimintaelokuvat Luokka:Richard Fleischerin ohjaamat elokuvat
Rodolfo Bodipo

Rodolfo Bodipo Díaz (s. 25. lokakuuta 1977 Sevilla, Espanja) on espanjalais- päiväntasaajanguinealainen jalkapalloilija. Hän edustaa espanjalaista Deportivo La Coruñaa. Hän on pelipaikaltaan hyökkääjä. Bodipo aloitti uransa CD Isla Cristinasta, minkä jälkeen hän edusti Recreativoa, Racing Santanderia ja Alavésia. Vuonna 2006 Bodipo siirtyi Deportivo La Coruñaan, mutta hänellä on ollut vaikeuksia vakiinnuttaa paikkaa avauskokoonpanossa. Hän on käynyt lainalla Vasluissa ja Elchessä. Bodipo kuuluu Päiväntasaajan Guinean maajoukkueeseen. Ensimmäiset maaottelunsa hän pelasi 29-vuotiaana Togoa vastaan karsinnoissa 2006 MM-kisoihin. == Aiheesta muualla == *Rodolfo Bodipon tilastot LFP:n sivustolla Luokka:Päiväntasaajanguinealaiset jalkapalloilijat Luokka:Vuonna 1977 syntyneet Luokka:Elävät henkilöt
Miguel Palanca

Miguel Palanca Fernández (s. 18. joulukuuta 1987 Tarragona, Espanja) on espanjalainen jalkapalloilija, pelipaikaltaan hyökkääjä. Hän edustaa Castellónia lainasopimuksella Real Madridista. Palancan isä Santi Palanca pelasi aikanaan Gimnàsticissa ja Espanyolissa. == Ura == Palanca on barcelonalaisen Espanyolin kasvatti. Kaudet 2006–2008 hän pelasi seuran reservijoukkueessa. Edustusjoukkueessa ja Espanjan pääsarjassa Primera Divisiónissa hän debytoi 29. huhtikuuta 2007 ottelussa Sevillaa vastaan. Edustustettuaan Espanyolia yli kymmenen vuotta Palanca siirtyi 2 + 1 -vuotisella sopimuksella Real Madridiin kesällä 2008. Hän aloitti kauden 2008–2009 seuran reservijoukkueessa Castillassa, mutta nousi uuden valmentajan Juande Ramosin alaisuudessa edustusjoukkueeseen. Ensiesiintymisensä hän teki klassikko-ottelussa Barcelonaa vastaan 13. joulukuuta 2008. Kaudeksi 2009–2010 Palanca lainattiin Segunda Divisiónin Castellóniin. == Lähteet == == Aiheesta muualla == * Palancan esittely Real Madridin sivustolla Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
United States Hockey League

United States Hockey League (USHL) on Yhdysvaltain juniorijääkiekon pääsarja. Liiga on perustettu vuonna 1947 ja siihen kuuluu 16 seuraa, jotka on jaettu kahteen divisioonaan: itäiseen ja läntiseen. Nykyisistä seuroista vanhin on vuonna 1962 perustettu iowalainen Waterloo Black Hawks. Waterloo Black Hawks onkin voittanut eniten USHL-liigan mestaruuksia. Kaikki mestaruudet Black Hawks saavutti ennen vuotta 1979, jolloin liiga oli puoliammattilaissarja. Kaudesta 1979–1980 lähtien USHL on ollut juniorijääkiekkoliiga. USHL on amatööriliiga, mikä tarkoittaa että liigassa pelanneet pelaajat voivat jatkaa uraansa vielä yliopistojoukkueissa USHL:n jälkeen. Liigassa saavat lisäksi pelata vain 20 vuotta täyttäneet ja sitä nuoremmat pelaajat. == Joukkueet 2013-2014 == Itäinen konferenssi Itäinen konferenssi Itäinen konferenssi Itäinen konferenssi Itäinen konferenssi Itäinen konferenssi Itäinen konferenssi Itäinen konferenssi Joukkue Kaupunki Areena Cedar Rapids RoughRiders Cedar Rapids, Iowa Cedar Rapids Ice Arena Chicago Steel Bensenville, Illinois Edge Ice Arena Dubuque Fighting Saints Dubuque, Iowa Mystique Ice Center Green Bay Gamblers Green Bay, Wisconsin Resch Center Indiana Ice Indianapolis, Indiana Bankers Life Fieldhouse Muskegon Lumberjacks Muskegon, Michigan L. C. Walker Arena USA Hockey National Team Development Program Ann Arbor, Michigan Ann Arbor Ice Cube Youngstown Phantoms Youngstown, Ohio Covelli Centre Läntinen konferenssi Läntinen konferenssi Läntinen konferenssi Läntinen konferenssi Läntinen konferenssi Läntinen konferenssi Läntinen konferenssi Läntinen konferenssi Joukkue Kaupunki Areena Des Moines Buccaneers Urbandale, Iowa Buccaneer Arena Fargo Force Fargo, Pohjois-Dakota Scheels Arena Lincoln Stars Lincoln, Nebraska Ice Box Omaha Lancers Omaha, Nebraska Ralston Arena Sioux City Musketeers Sioux City, Iowa Gateway Arena Sioux Falls Stampede Sioux Falls, Etelä-Dakota Sioux Falls Arena Tri-City Storm Kearney, Nebraska Viaero Event Center Waterloo Black Hawks Waterloo, Iowa Young Arena == Lähteet == == Aiheesta muualla == *Liigan sivusto (englanniksi) Luokka:United States Hockey League
Songs from Black Mountain

Songs from Black Mountain on yhdysvaltalaisen vaihtoehtorockyhtye Liven vuonna 2006 julkaistu studioalbumi. Albumin kaikki kappaleet on sekä säveltänyt, sanoittanut että sovittanut laulaja-kitaristi Ed Kowalczyk. Albumin kappaleista ”The River”, ”Mystery” ja ”Wings” julkaistiin myös singlet. Myöhemmin kuitenkin selvisi, että albumin kappale ”Sofia” oli kaikkein menestynein yhtyeen kappale. == Kappaleet == Kaikki kappaleet säveltänyt, sanoittanut ja sovittanut Ed Kowalczyk. # # # # # # # # # # # # == Kokoonpano == * Ed Kowalczyk – laulu, rytmikitara * Chad Taylor – soolokitara, taustalaulu * Patric Dahlheimer – basso, taustalaulu * Chad Grasey – rummut, taustalaulu == Arvostelut == * Metacritic: 50/100Metacritic aggregate * Allmusic: Allmusic review * Alternative Addiction: Alternative Addiction * Entertainment Weekly: B–Entertainment Weekly * Rolling Stone: Rolling Stone == Lähteet == == Aiheesta muualla == * Songs from Black Mountain discogs.com -sivustolla Luokka:Vuoden 2006 albumit Luokka:Yhdysvaltalaiset alternative rock -albumit
Arlette Ben Hamo

Arlette Ben Hamo (ent. Moynié, s. 22. maaliskuuta 1930 Saint-Martin-de- Fontenay, Calvados, Ranska) on entinen ranskalainen yleisurheilija, jonka päälaji oli viisiottelu. Arlette Ben Hamo voitti 20-vuotiaana Brysselin EM- kilpailuissa 1950 kultaa viisiottelussa kerättyään silloisen pistetaulukon mukaan 3 204 pistettä. Hänen tuloksensa ottelun osalajeissa olivat 10,11 m kuulantyönnössä, 150 cm korkeushypyssä, 26,1 s 200 metrin juoksussa, 12,4 s 80 metrin aitajuoksussa sekä 518 cm pituushypyssä. Bernin EM-kilpailuissa 1954 hän sijoittui 11:nneksi tuloksella 4 106 pistettä uudistetulla pistetaulukolla. ==Henkilökohtaiset ennätykset== * 200 metrin juoksu: 26,1 (1950) * 80 metrin aitajuoksu: 11,9 (1954) * Pituushyppy: 555 (1954) * Viisiottelu: 4 106 (1954) ==Lähteet== * * Luokka:Ranskalaiset yleisurheilun moniottelijat Luokka:Vuonna 1930 syntyneet Luokka:Elävät henkilöt
Lumituuli

Lumituuli Oy on vuonna 1998 perustettu Suomen ensimmäinen kuluttajaomisteinen tuulivoimayhtiö. Sillä on yli 1000 osakkeenomistajaa, joilla on osakkuuden myötä oikeus ostaa yhtiön tuulivoimaa, jota tuotetaan vuonna 2014 valmistuneilla Lumijoella sijaitsevalla 2 MW voimalalla ja Iin Laitakarissa sijaitsevalla 800 kW voimalalla. Sähkön myynnissä Lumituuli toimii yhdessä Lumme Energia Oy:n Ekosähkö Oy:n kanssa. Lumituulen toimitusjohtajana toimii Jaakko Savolahti. ==Lumituulen historia== Lumituuli Oy perustettiin helmikuussa 1998 Dodo ry:n piirissä tavoitteena tarjota kuluttajille mahdollisuus ostaa tuulivoimalla tuotettua sähköä ja edistää tuulivoiman hyödyntämistä Suomessa. Voimalan rakentaminen rahoitettiin osakeanneilla kerätyllä omalla pääomalla. Yhtiön ensimmäinen voimala, 660 kilowatin Vestas V47, pystytettiin maaliskuussa 1999 ja oli aikanaan Suomen suurin tuulivoimala. Rakennuskustannukset olivat noin miljoona euroa. Myöhemmin yhtiö lähti osakkaaksi Energiansäästöpalvelu Enespa Oy:öön, jonka toimialana ovat energiansäästöinvestoinnit. Yhtiö on jatkanut voimalahankkeiden kehittämistä ja järjestänyt uusia osakeanteja: vuonna 2008 järjestettiin kaksi osakeantia, toinen yleisölle ja toinen Ekosähkö Oy:lle ja St1 Oy:lle ja vuonna 2011 suuri osakeanti yleisölle, jossa kerättiin noin 0,5 miljoonaa euroa Sähkäle-voimalan uusimisprojektiin. Yhtiö kehitti suurta merituulipuistoprojektia tuulivoimalalle Oulunsalon ja Hailuodon väliselle merialueelle, mutta on luopunut tästä ympäristösyistä. Vuonna 2013 Lumituuli aloitti uuden voimalan rakentamisen Iin Laitakariin. Voimala (Enercon E-53, 800 kW) valmistui maaliskuussa 2014 ja tuottaa 1900 MWh sähköä vuodessa. Uutena projektina yhtiö alkoi kehittää tuulivoimaa Helsinkiin. Lumituuli uusi myös keväällä 2014 ensimmäisen tuulivoimalansa Lumijoen Varjakassa. Lumituuli on kerännyt joukkorahoituksella noin 3,8 miljoonaa euroa vuosien varrella sekä osakeanneilla että lainaemissioilla. ==Katso myös== * Tuulivoima Suomessa ==Lähteet== ==Aiheesta muualla== *Lumituulen www-sivut * Lumituuli Oy yhtiönä (porssitieto.fi) Luokka:Suomalaiset energiayhtiöt Luokka:Tuulivoiman tuottajat
Squirrel Boy

Squirrel Boy on Everett Peckin luoma yhdysvaltalainen kolme kertaa Annie- ehdokkuuden saanut piirrossarja, jonka tuotti Cartoon Network Studios. Sarjasta tuotettiin 26 jaksoa, jotka esitettiin alun perin Yhdysvalloissa vuosien 2006–2007 aikana. ==Tarina== Sarjassa keskitytään 9-vuotiaaseen poikaan Andyyn ja hänen lemmikkioravaansa Rodneyn, joka on jatkuvasti aiheuttamassa ongelmia Andylle. Rodneylla tuntuu olevan lukuisia ideoita ja tietävänsä kaiken. ==Äänirooleissa== ==Aiheesta muualla== * Squirrel Boy TV.comissa Luokka:2000-vuosikymmenen piirrossarjat Luokka:Yhdysvaltalaiset televisiosarjat
Marguerite Martel

Marguerite Marie Louise Martel (19. heinäkuuta 1924 Confolens – 1. maaliskuuta 2023 Saint-Georges-de-Didonne) oli ranskalainen yleisurheilija, jonka päälajit olivat pituushyppy ja viisiottelu. Martel kilpaili Lontoon 1948 olympialaisissa pituushyppääjänä mutta jäi loppukilpailun ulkopuolelle karsintatuloksellaan 494 cm. Brysselin EM-kilpailuissa 1950 hän sijoittui viidenneksi viisiottelussa kerättyään silloisen pistetaulukon mukaan 2 918 pistettä. Hänen tuloksensa ottelun osalajeissa olivat 9,66 m kuulantyönnössä, 145 cm korkeushypyssä, 28,0 s 200 metrin juoksussa, 12,4 s 80 metrin aitajuoksussa sekä 532 cm pituushypyssä. Hänen maannaisensa Arlette Ben Hamo voitti samassa kilpailussa kultaa. ==Lähteet== * * ===Viitteet=== Luokka:Ranskalaiset yleisurheilun moniottelijat Luokka:Ranskalaiset pituushyppääjät Luokka:Vuonna 1924 syntyneet Luokka:Vuonna 2023 kuolleet
Kultaperäharlekiini

Kultaperäharlekiini (Eurylaimus javanicus) on kaakkoisaasialainen harlekiineihin kuuluva varpuslintu. == Koko ja ulkonäkö == Kooltaan kultaperäharlekiini on noin 23 cm.. Vatsa ja selkä ovat lajilla tumman punaruskeat. Siivet ja perä ovat väriltään mustan ja keltaisen kirjavat. Suurikokoinen nokka on väriltään turkoosi. . Koiraalla on rinnassaan musta juova, joka puuttuu naaraalta. . == Elinympäristö == Kultaperäharlekiinia tavataan Bruneissa, Kambodžassa, Laosissa, Malesiassa, Myanmarissa, Thaimaassa ja Vietnamissa . Singaporessa lajia ei ole tavattu 1920-luvun jälkeen . Lajia tavataan kosteahkoissa metsissä. == Ravinto ja lisääntyminen == Kuten muutkin harlekiinit myös kultaperäharlekiini käyttää pääasiallisena ravintonaan hedelmiä ja hyönteisiä. Laji rakentaa pesänsä puuhun yleensä lähelle runkoa. Pesänrakemnnusmateriaaleina laji käyttää bambuja, oksia, lehtiä, ruohoja ja kasvien juuria. == Lähteet == Luokka:Harlekiinit
Simojukka Ruippo

Simojukka Ruippo (s. 1964 Tampere) on suomalainen dokumenttielokuvien tekijä.Elonet Ruippo on tunnettu Jouni Hokkasen kanssa tehdyistä mikroelokuvistaan. Ruipon ja Hokkasen Pyongyang Robogirl sai 2002 kunniamaininnan Tampereen elokuvajuhlien Micromovies-kilpailussa, elokuva kiersi lukuisilla elokuvajuhlilla ja Pohjois-Korean elokuvista vastaavat virkamiehet ilmaisivat tyytymättömyytensä elokuvaan. Vuonna 2009 Ruippo yhdessä toisen henkiön kanssa järjestivät elokuvafestivaalin Antarctis Short, Documentary and Animation Film Festival, joka oli maailman ensimmäinen elokuvafestivaali Antarktiksella. Festivaali on järjestetty tämän jälkeen myös vuosina 2010 ja 2011. Elokuvafestivaalit toteutettiin siten, että ne kiersivät tutkimusasemalta toiselle. ==Elokuvia== * Pyongyang Robogirl (yhdessä Jouni Hokkasen kanssa), 2001 * No need for traffic lights, 2002 * Children’s Palace (Suomen televisioesityksissä nimellä Lasten Palatsi), 2002 * Attack of the Hong Kong Street Wipers, 2003 * Hongkong Sars Blues, 2003 * Tehran Taxi, 2004 * Migrant Workers Are Not Terrorists!, 2005 * Dictator’s Cut, 2005 * DMZ, 2007 ==Palkintoja== * Pyongyang Robogirl – Diploma of Merit (Tampere Film Festival 2002) * Migrant Workers Are Not Terrorists! – IFCAB Award 2006 (Independent Films International Film Critics Association of Bangladesh) 9th Dhaka International Film Festival ==Lähteet== == Aiheesta muualla == * * Pyongyang Robogirl Yle Areenassa Luokka:Suomalaiset elokuvaohjaajat Luokka:Vuonna 1964 syntyneet Luokka:Elävät henkilöt
Evelyne Pinard

Evelyne Pinard (o.s. Osterhold, 15. toukokuuta 1923 Strasbourg, Bas-Rhin, Ranska – 4. syyskuuta 2014) oli ranskalainen yleisurheilija, jonka päälaji oli keihäänheitto. Pinard sijoittui Brysselin EM-kilpailuissa 1950 keihäänheitossa 11:nneksi tuloksella 37,22 m. Hän voitti Ranskan mestaruuden keihäänheitossa vuosina 1947–1953 ja 1955–1957 sekä viisiottelussa vuonna 1945. Hän heitti keihäänheitossa Ranskan ennätyksen 38,36 m vuonna 1948 sekä paransi sitä lukemiin 40,61 m vuonna 1950 ja lukemiin 42,38 m vuonna 1955. Hän on pituudeltaan 164-senttinen ja painoi aktiivivuosinaan 58 kiloa. ==Henkilökohtaiset ennätykset== * Keihäänheitto: 42,38 (1955) * Kuulantyöntö: 11,43 (1956) ==Lähteet== * * ===Viitteet=== Luokka:Ranskalaiset yleisurheilun moniottelijat Luokka:Ranskalaiset keihäänheittäjät Luokka:Vuonna 1923 syntyneet Luokka:Vuonna 2014 kuolleet
Ann Kristin Aafedt Flatland

Ann Kristin Aafedt Flatland (s. 6. marraskuuta 1982 Oslo) on entinen norjalainen ampujahiihtäjä. Hän asuu Vangsnesissa Vikin kunnassa. Ampumahiihdon maailmanmestaruuskilpailuissa Flatland voitti pronssia viestissä vuonna 2007. Hän oli samojen kisojen pikamatkan viides. Sekaviestissä hän sai hopeaa Hanty-Mansijskissa 2010 ja kultaa Hanty-Mansijskissa 2011. Nové Měston MM-kilpailuissa 2013 hän sai kultaa naisten viestissä, oli pikamatkalla kahdeksas ja takaa-ajossa seitsemäs. Vancouverin olympialaisissa 2010 hän oli pikakilpailussa kymmenes ja takaa-ajossa kahdeksas. Sotšin olympialaisissa 2014 Flatland oli mukana Norjan naisten pronssia saavuttaneessa viestijoukkueessa. http://yle.fi/urheilu/ukrainan_naisille_tunteikas_olympiakulta/7102822 Takaa- ajokilpailussa hän oli yhdeksäs. Maailmancupissa Flatland on sijoittunut palkintokorokkeelle neljä kertaa. Tammikuussa 2010 hän oli kolmas Oberhofin pikamatkalla ja Anterselvan takaa-ajossa. Kaudella 2010–2011 hän voitti Oberhofin pikakilpailun ja kaudella 2013–2014 Östersundin pikakilpailun. == Lähteet == == Aiheesta muualla == * Viralliset kotisivut Luokka:Norjalaiset ampumahiihtäjät Luokka:Norjalaiset olympiamitalistit Luokka:Vuonna 1982 syntyneet Luokka:Elävät henkilöt
Paulette Veste

Paulette Veste (s. 24. helmikuuta 1928 Lespesses, Pas-de-Calais, Ranska) on ranskalainen yleisurheilija, jonka päälajit olivat kuulantyöntö ja kiekonheitto. Veste sijoittui Lontoon 1948 olympialaisissa kuulantyönnössä neljänneksi tuloksella 12,985 m ja kiekonheitossa kymmenenneksi tuloksella 36,84 m. Brysselin EM-kilpailuissa 1950 hän sijoittui kiekonheitossa kuudenneksi tuloksella 37,86 m ja kuulantyönnössä kymmenenneksi tuloksella 12,19 m. Helsingin 1952 olympialaisissa hän sijoittui kuulantyönnössä yhdeksänneksi tuloksella 12,96 m ja kiekonheitossa 16:nneksi tuloksella 37,64 m. Veste voitti Ranskan mestaruuden kiekonheitossa vuosina 1948, 1951 ja 1952 sekä kuulantyönnössä vuosina 1949, 1952 ja 1953. Hän teki kiekonheitossa Ranskan ennätykset 38,83 m ja 40,95 m vuonna 1948 ja oli kaikkien aikojen toinen ranskalainen 40 metriä ylittänyt kiekonheittäjänainen. Hän on pituudeltaan 172-senttinen. ==Henkilökohtaiset ennätykset== * Kuulantyöntö: 13,26 (1952) * Kiekonheitto: 42,28 (1951) ==Lähteet== * * Luokka:Ranskalaiset kuulantyöntäjät Luokka:Ranskalaiset kiekonheittäjät Luokka:Vuonna 1928 syntyneet Luokka:Mahdollisesti elävät henkilöt
Digital Underground

Digital Underground oli rap-yhtye Oaklandista, Kaliforniasta. Ryhmän johtaja Shock G perusti ryhmän vuonna 1987. 1900-luvun tunnetuimpiin rap-artisteihin kuuluva Tupac Shakur on myös vaikuttanut yhtyeessä. ==Diskografia== ===Albumit=== * Sex Packets (1990) * The Body-Hat Syndrome (1993) * Future Rhythm (1996) * Who Got the Gravy? (1998) * The Lost Files (1999) * ..Cuz A D.U. Party Don't Stop!! (2008) ===EP:t=== * This is an EP Release (1991) * Sons of the P (1991) * The Greenlight EP (2010) ===Soundtrackit=== * Nothing But Trouble (1991) * Don't Be a Menace to South Central While Drinking Your Juice in the Hood (1996) * Tupac: Resurrection (2003) ===Kokoelmat=== * Oakland Soul: The Bay Area Soundtrack (1997) * No Nose Job: The Legend of Digital Underground (2001) * Outrageous Rap (2002) * Playwutchyalike: The Best of Digital Underground (2003) * Rhino Hi-Five: Digital Underground (2005) * Songs You Know: Ol' Skool Hip Hop (2007) * Westside Bugg Presents... The Best of The West (2008) ===DVD:t=== * Digital Underground: Raw and Uncut (2004) * Thug Angel: The Life of an Outlaw (2000) * Tupac: Resurrection (2003) * One Nation Under a Groove (2005) ===Singlet=== * Underwater Rimes (1988) * Doowutchyalike (1989) * The Humpty Dance (1990) * Doowutchyalike (Remix) / Packet Man (1990) * Packet Man (The C.J. Mackintosh Remixes (1990) * Freaks of the Industry (1990) * Same Song (1991) * Nuttin' Nis Funky (1991) * Kiss You Back (1991) * No Nose Job (1992) * The Return of the Crazy One (1993) * Wussup Wit The Luv (1994) * Oregano Flow (1996) * Walk Real Kool (1996) * Wind Me Up (1998) * The Mission (1998) ===Videot=== * "Doowutchyalike" (1989) * "The Humpty Dance" (1990) * "Doowutchyalike" (video remix) (1990) * "Same Song" (1991) * "Kiss You Back" (1991) * "No Nose Job" (1992) * "Wussup Wit the Luv" (1993) * "Return of the Crazy One" (1994) * "Oregano Flow" (1996) * "Walk Real Kool" (1996) * "Wind Me Up" (1998) ==Aiheesta muualla== * VH1 Sivu * Luokka:Yhdysvaltalaiset hip hop -yhtyeet Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Tupac Shakur
Colette Aïtelli

Colette Chauvet (o.s. Aïtelli, s. 3. maaliskuuta 1932 Toulon, Var, Ranska – 9. elokuuta 2018) oli ranskalainen pikajuoksija. Colette Aïtelli sijoittui Brysselin EM-kilpailuissa 1950 kuudenneksi 100 metrin juoksussa ajalla 12,5 s ja neljänneksi 4 × 100 metrin viestijuoksussa ajalla 48,5 s. Hän voitti Ranskan mestaruuden 100 metrin juoksussa vuonna 1950 ja 60 metrin juoksussa vuonna 1951. Hänen ennätysaikansa 100 metrillä oli 12,2 s. ==Lähteet== * * ===Viitteet=== Luokka:Ranskalaiset pikajuoksijat Luokka:Vuonna 1932 syntyneet Luokka:Vuonna 2018 kuolleet
Alope (mytologia)

Alope () oli kreikkalaisessa mytologiassa kaunis kuolevainen nainen, Kerkyonin tytär, jonka Poseidon vietteli.Pausanias: Periegesis tes Hellados ('Kreikan kuvaus') 1.5.2 (engl. käännös). Suhteesta syntyneen pojan Alope hylkäsi, mutta sitä imetti tamma kunnes paimenet löysivät pojan. Näiden välille syntyi kuitenkin riitaa siitä, kuka saisi pitää pojan yllä olleen kuninkaallisen puvun, ja asia tuotiin Kerkyonin ratkaistavaksi. Tämä tunnisti vaatteet ja määräsi pojan jälleen hylättäväksi - nytkin poika selvisi samoin kuin ensimmäisellä kerralla, ja paimenet nimesivät hänet Hippothooniksi. Alopen Kerkyon määräsi surmattavaksi, mutta Poseidon muutti tämän lähteeksi, jota alettiin kutsua Alopen nimellä.Hyginus: Fabulae clxxxvii (engl. käännös). == Lähteet == Luokka:Kreikkalaisen mytologian muodonmuutokset
Yvette Monginou

Yvette Henriette Trombetta (o.s. Monginou, 16. toukokuuta 1927 Castres, Tarn – 16. helmikuuta 2023 Castres, Tarn) oli ranskalainen pika- ja aitajuoksija. Yvette Monginou sijoittui Lontoon 1948 olympialaisissa 80 metrin aitajuoksussa neljänneksi; virallista loppuaikaa hänelle ei otettu mutta arvioitu loppuaika oli 11,8 s. Helsingin 1952 olympialaisissa hän karsiutui 100 metrin juoksun välierissä sekä 80 metrin aitajuoksun ja 4 × 100 metrin viestijuoksun alkuerissä. Hän osallistui kaksissa EM-kilpailuissa, sekä Brysselissä 1950 että Bernissä 1954 edellä mainittuihin kolmeen lajiin ja selviytyi loppukilpailuun vain Brysselin viestijuoksussa, jossa Ranskan joukkueen saavutuksena oli neljäs sija ajalla 48,5 s. Monginou voitti Ranskan mestaruuden 80 metrin aitajuoksussa vuosina 1948, 1949 ja 1952, 100 metrin juoksussa vuonna 1951 sekä 200 metrin juoksussa vuonna 1953. Hän juoksi 4 × 100 metrin viestijuoksussa kolmasti Ranskan ennätyksen, viimeisimpänä vuonna 1954 ajalla 47,4 s. Hän on pituudeltaan 162-senttinen ja painoi aktiivivuosinaan 56 kiloa. ==Henkilökohtaiset ennätykset== * 100 metrin juoksu: 12,3 s (1949) * 200 metrin juoksu: 25,6 s (1952) * 80 metrin aitajuoksu: 11,3 s (1952) * Pituushyppy: 557 cm (1954) * Viisiottelu: 3 902 p (1954) ==Lähteet== * * * ===Viitteet=== Luokka:Ranskalaiset pikajuoksijat Luokka:Ranskalaiset pika-aitajuoksijat Luokka:Vuonna 1927 syntyneet Luokka:Vuonna 2023 kuolleet